CELEX: 62012CN0358
Language: el
Date: 2012-07-30 00:00:00
Title: Υπόθεση C-358/12: Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale per la Lombardia (Ιταλία) στις 30 Ιουλίου 2012 — Consorzio Stabile Libor Lavori Pubblici κατά Comune di Milano

13.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/4
            
         Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale per la Lombardia (Ιταλία) στις 30 Ιουλίου 2012 — Consorzio Stabile Libor Lavori Pubblici κατά Comune di Milano
   (Υπόθεση C-358/12)
   2012/C 311/04
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per la Lombardia
   
      Διάδικοι στην υπόθεση της κύριας δίκης
   
   
      Προσφεύγουσα: Consorzio Stabile Libor Lavori Pubblici
   
      Καθού: Comune di Milano
   
      Προδικαστικά ερωτήματα
   
   Προσκρούει στην αρχή της αναλογικότητας, η οποία απορρέει από την ελευθερία εγκαταστάσεως και από τις αρχές της απαγορεύσεως των διακρίσεων και της προστασίας του ανταγωνισμού, στις οποίες αναφέρονται τα άρθρα 49, 56 και 101 ΣΛΕΕ, καθώς και στον σύμφυτο με αυτήν κανόνα περί εύλογης αιτίας εθνική κανονιστική ρύθμιση η οποία, τόσο για τις συμβάσεις αξίας υψηλότερης του κατώτατου κοινοτικού ορίου όσο και για τις συμβάσεις αξίας χαμηλότερης του κατώτατου κοινοτικού ορίου, χαρακτηρίζει ως σοβαρή οριστικώς βεβαιωθείσα ασφαλιστική παράβαση οσάκις αυτή αφορά ποσό μεγαλύτερο των 100,00 ευρώ και συγχρόνως υπερβαίνον το 5 % της διαφοράς μεταξύ οφειλόμενων και καταβληθέντων ποσών με βάση αναφοράς εκάστη των περιόδων καταβολής ή ασφαλιστικής υποχρεώσεως, με συνακόλουθη υποχρέωση για τις αναθέτουσες αρχές τον αποκλεισμό από διαγωνισμό υποψηφίου ο οποίος διαπράττει τέτοια παράβαση, χωρίς να συνεκτιμώνται άλλα κριτήρια καταδεικνυόντα αντικειμενικώς την αξιοπιστία του υποψηφίου ως αντισυμβαλλομένου;